**РЕЗЮМЕТА НА НАУЧНИТЕ ТРУДОВЕ СЛЕД ПРЕДХОДНА ХАБИЛИТАЦИЯ,**

**ПРЕДСТАВЕНИ ЗА УЧАСТИЕ В КОНКУРСА**

**ОТ ДОЦ. Д-Р РУМЯНА ИЛЧЕВА НЕМИНСКА Д.Н.**

|  |
| --- |
| **В\_3 ПУБЛИКАЦИЯ: ХАБИЛИТАЦИОНЕН ТРУД – МОНОГРАФИЯ** |
| **В\_3**Неминска, Р. (2021)Теоретични и технологични основи на интердисциплинарното обучение“,изд. Кота, ТрУ, Ст. Загора,ISBN: 978-954-305-573-9 | **АНОТАЦИЯ**Настоящата монография представлява синтез от научни подходи към интердисциплинарното обучение в неговата иновативна измеримост. Очертава се връзката му със съвременните проекции на STE(A)M и TEL обученията. В този смисъл интердисциплинарното обучение се обвързва с усъвършенствано технологичното обучение и неговата прагматична приложимост в класната стая (и онлайн). В същото време интердисциплинарното обучение се обвързва с развитие на умението за решаване на проблеми в сътрудничество – една от водещите компетентности, очеpтани от PISA. Този аспект на ИДО най-ярко се очертава в прагматичните проекции на проекто-базираното и проблемно-ориентираното обучение, представени в четвърта глава. В монографията се прави непрекъснат плавен преход между академичното и училищното образование, между академичния преподавател и учителя в училище в ролята им на изследователи на собствената си учебна практика. Това е така, защото двете нива на образование - училищно и академично, са неразривно свързани. Мотивацията, целите и проекциите на училищното образование са в пряка йерархична корелация с академичното обучение.  |
| **Г\_4 ПУБЛИКУВАНА МОНОГРАФИЯ, КОЯТО НЕ Е ПРЕДСТАВЕНА КАТО ОСНОВЕН ХАБИЛИТАЦИОНЕН ТРУД** |
| **Г\_4** Неминска, Р. (2021) Иновативни стратегии за обучение на деца роми в начална училищна възрастизд. Кота, ТрУ, Ст. Загора,ISBN: 978-954-305-572-2 | **АНОТАЦИЯ**Целта на настоящата монография е да се обмисли и реализира потенциалът на иновациите в образованието на българските ромите чрез учебни проектни дейности, които мотивират и активизират учениците билингви за учебната дейност; да се развива езикова култура, четене с разбиране, осъзнаване на собствената уникалност и ценност като част от съвременното правово и икономическо общество. Още повече, че образованието е от решаващо значение - в смисъл на придобиване на знания и в смисъл на предоставяне на тези малцинствени групи на съзнание за съществуващите възможности за развитие на техните общности. Формирането на това съзнание може да се достигне чрез образоване в гражданско и обществено съзнание за права и отговорности, цели и ангажименти към себе си, общността си и обществото като цяло. В настоящата монография се акцентира на методологичните и технологични иновации. Ето защо тя има своя научно-прагматичен принос към многобройните вариативни модели на обучение на децата роми (наричани и билингви). В настоящата монография се предлага научно-прагматичен модел на адаптивна технология, която може да се прилага в различни контексти, при които работата с ученици билингви се извършва в рамките на образователни програми или проекти. |
| **Г\_5**  **ПУБЛИКУВАНА КНИГА НА БАЗАТА НА ЗАЩИТЕН ДИСЕРТАЦИОНЕН ТРУД ЗА ПРИСЪЖДАНЕ НА НАУЧНА СТЕПЕН "ДОКТОР НА НАУКИТЕ"** |
| **Г\_5**  Неминска, Р. (2020) Приложение на изследователския подход за повишаване на качеството при академичното обучение на студенти-педагози, Ст. Загора, Кота, ISBN 978-954-305-558-6  | **АНОТАЦИЯ**Натоящата книга представя дисертационно изследване върху проблема за качеството на обучение в академичното обучение на студенти педагози. Научно теоретичният и методологично-изследователски преглед извеждат на преден план проблема за начина на преподаване в академичното обучение. Изследователският подход, преподавателската рефлексия и култура се извеждат като основни акценти в повишаване на качеството в академичното обучение. Изследователският подход се разглежда като прагматичен иновационен подход, отговарящ на съвременните проекции и разбирания на научната общност за развитие на критическо мислене, трансверсални умения и компетентности в областта на преподаването и ученето. Може да се каже, че основни негови характеристики са: иновативност и рефлексивност и се осмислят чрез максимата „учене чрез развитие за всички“. Изследователският подход се разглежда като прагматичен иновационен подход, отговарящ на съвременните проекции и разбирания на научната общност за развитие на критическо мислене, трансверсални умения и компетентности в областта на преподаването и ученето. Може да се каже, че основни негови характеристики са: иновативност и рефлексивност и се осмислят чрез максимата „учене чрез развитие за всички“. |
| **Г\_6 СТАТИИ И ДОКЛАДИ, ПУБЛИКУВАНИ В НАУЧНИ ИЗДАНИЯ, РЕФЕРИРАНИ И ИНДЕКСИРАНИ В СВЕТОВНОИЗВЕСТНИ БАЗИ ДАННИ С НАУЧНА ИНФОРМАЦИЯ** |
| **Г\_6\_1** Неминска, Р. (2020) Мотивация и свободен избор при подготовка и реализация на дипломна работа от студенти педагози сп. Педагогика, бр. 7, стр. 912 - 924ISSN 0861-3982 (print) 1314-8540 (online) | **АНОТАЦИЯ**Изборът на дипломна работа като учебно-изследователски формат за завършване на висше образование е дълбок мотивационен личностен акт. С него студентът изразява личните си позиции, ниво на компетенции и умения за научноизследователска дейност в избраната от него област. В настоящата статия този избор е пряко свързан със свободния избор и развитие на мотивация за учебно-изследователска дейност. В статията се проследяват характеристиките на този личностен и учебен избор, като релация към качеството на обучение във висшето образование. Представят се емпирични данни от проведено проучване между студенти от педагогически специалности. Правят се изводи и проекции, насочени към трансформиране и оптимизиране на процедурите, свързани с изготвяне на дипломни работи във висшето образование |
| **Г\_6\_2** Неминска, Р. (2021) Промяна на парадигмалните ориентири във висшето образовани, сп. Педагогика, бр.2, стp. 185-200ISSN 0861-3982 (print) 1314-8540 (online) | **АНОТАЦИЯ**Ако образованието се разглежда като конструкт на обществото, то в него ясно са отличими два основни фундамента – социалният и научноизследователският.В статията се прави опит за научно-теоретичен прочит върху взаимодействията между тези две конструкции в няколко направления: тяхната взаимозависимост и развитие в контекста на европейската визия за развитие на висшето образование; като влияещи върху парадигмалните модели на практическата образователна дейност в академична среда; като синергични взаимодействия, пораждащи нови мултипарадигмални ориентири във висшето образование. В теоретичното изследване са представени съвременни научни разбирания за холистичното и синергично влияние между парадигмите като научни модели и разбиранията на редица автори за тяхното приложение в научното и академично развитие. Като водеща съвременна научна парадигма е изведена синергичната парадигма. |
| **Г\_6\_3** Неминска, Р. (2021) Компетентностен анализ на учебно-преподавателската дейност като рефлексия към качеството на висшето образованиe, сп. Стратегии на образователната и научната политика, бр.2 , стp.185 - 197**ISSN 1314–8575 (Online) ISSN 1310–0270 (Print)** | **АНОТАЦИЯ**Компетентностният подход и иновациите в образованието са един от лостовете за развитие на качеството в академичното образование. В Стратегията за развитие на висшето образование 2021 – 2030 (проект) са изведени редица приоритетни области и цели за развитие на висшето образование. В статията тези цели се операционализират чрез компетентностен анализ на актуализирани учебни програми от направление 1.2. „Педагогика“. Уточняват се редица понятия и научни постановки на метаниво, така че да се очертае операционалната научна структура на компетентностния подход. Прави се качествен критериален анализ на учебно-преподавателската дейност с цел да се очертаят водещите подходи в академичното преподаване, видове компетентности, заложени в учебните програми, ефективни методи на преподаване и обучение. |
| **Г\_7 СТАТИИ И ДОКЛАДИ, ПУБЛИКУВАНИ В НЕРЕФЕРИРАНИ СПИСАНИЯ С НАУЧНО РЕЦЕНЗИРАНЕ ИЛИ ПУБЛИКУВАНИ В РЕДАКТИРАНИ КОЛЕКТИВНИ ТОМОВЕ** |
| **Г\_7\_1** Неминска, Р. (2020) Изследване на нагласите на университетски преподаватели за приложение на изследователско обучение изследване на нагласите на университетски преподаватели за приложение на изследователско обучение, сп. Професионално образование, бр. 1**,** стр. 21-33 **ISSN 1314–8567 (Online) ISSN 1314–555X (Print)**  | **АНОТАЦИЯ** В статията се проследяват тенденции в развитието на научноизследователското преподаване в академична среда. Проблемът се разглежда в две области: научно-теоретична и рефлексивно-емпирична. Научно-теоретичната част представя релацията между качеството на обучение и изследователското обучение. Рефлексивно-емпиричната част представя резултати от проведено изследване сред академични преподаватели. Анкетата, чрез която се реализира изследването, обследва области като рефлексия и саморефлексия в преподаването. Представени са теоретично обосновани изводи. Очертани са съвременните тенденции в изследователското обучение на студенти в българските университети. В статията се проследяват тенденции в развитието на научноизследователското преподаване в академична среда. Проблемът се разглежда в две области: научно-теоретична и рефлексивно-емпирична. Научно-теоретичната част представя релацията между качеството на обучение и изследователското обучение. Рефлексивно-емпиричната част представя резултати от проведено изследване сред академични преподаватели. Анкетата, чрез която се реализира изследването, обследва области като рефлексия и саморефлексия в преподаването. Представени са теоретично обосновани изводи. Очертани са съвременните тенденции в изследователското обучение на студенти в българските университети. |
| **Г\_7\_2** Neminska, R. (2020) Дидактическа система от учебно изследователски дейности при обучението на студенти педагози, сп. Годишник на ПФ, т.17, стр. 44-59 print ISSN 1312-286Х online ISSN 2535-1125 | **АНОТАЦИЯ**В статия се разглежда въпросът за изследователското преподаване и приложението на изследователския подход в обучението на студенти педагози. Конструира се дидактическа система от учебни дейности, които мотивират, развиват интереса и когнитивните умения на студентите педагози. Изследователският интерес към статията е свързан с възможностите за лична изява, която студентите намират в различното преподаване и възможности за изследователски дейности. Конструираната дидактическа система дава възможност на студентите да представят своите силни страни и да развият другите си умения.Тя се очертава като интелектуална и методологическа иновация. В основата на дидактическата система е дейността на студентите, свързани с тяхната мотивация, чувство за свобода и избор. |
| **Г\_7\_3** Неминска, Р. (2020) Управление на онлайн класната стая (Рефлексивно наблюдение върху опита на начални учители в дистанционно обучение), сп. „Педагогически форум, бр. 3, стр. 25–34 ISSN: 1314-7986 | **АНОТАЦИЯ**Управлението на онлайн класна стая е нововъведение в цялостния образователен процес. Неговите основни характеристики – педагогическо общуване, дигитална методология и качество на обучение в онлайн среда са основните смислови опори, върху които се гради настоящата статия. Представени са емпирични резултати от проведено проучване на учители. Професионалната им рефлексия очертава три изследователски профила: личностнопрофесионален, педагого-методологичен, компетентностно-рефлексивен. В педагогическия анализ на тези профили се оформят редица изводи за управлението на онлайн класната стая в процес на дистанционно обучение. Те са свързани с въпроси като надбазисни методологични умения, дигитални умения на учителите; качество на обучение, продължаваща квалификация и др. Поставя се въпроса за развиване на дигитална методология за по-успешно управление на онлайн класната стая в процес на дистанционно обучение. |
| **Г\_7\_4** Неминска, Р. (2018) Simulation based training in civic edication of student pedagogues, Knowledge - International Journal Scientific Papers, Vol 23 №4, p.1323–1326 ISSN 1857-923X, ISSN 2545 – 4439  | **АНОТАЦИЯ**В процеса на академично образование по гражданско образование студентите овладяват изследователски подходи за преподаване и учене; разбират и интерпретират интерактивните методи и тяхното място в съвременната класна стая. Симулативното обучение по гражданско образование се изгражда чрез поредица от симулации, които позволяват развитието на първоначален опит без риск от грешка. То е насочено към организиране на такива условия, при които се упражняват роли, създават се модели на педагогическо поведение, които са необходими в процеса на гражданско образование. Също така се планират контролирани симулации в обучението по гражданското образование. Водещ подход в педагогическото симулационно обучение в гражданското образование е изследвателският. Обучението е насочено към симулиране на професионална реалност, в която се дава възможност за педагогически експерименти. При планиране на педагогически симулации в гражданското образование, се прилага систематичен подход, като по този начин се симулират повтарящи се елементи, вариращи от трудност, интегративни симулации, йерархично развиващи се симулации. |
| **Г\_7\_5** Неминска, Р. (2020) Развитие на мултикултурните компетенции в академичното образование на студентите, сб. Междукултурни, научни и образователни диалози,стр. 111-131, ISBN 978-954-314-102-9 | **АНОТАЦИЯ**Статията разглежда научния проблем за разработване на мултипарадигмален модел за учене в мултикултурна среда. Компонентите на този модел са концептуален, дидактически, емпиричен практико-приложен. Контекстът, в който е разработен мултипарадигмалния модел е реалната мултикултурна среда, която съществува в академичната студентска общност. В изследването мултикултурната среда се разглежда като академична и училищна мултикултурна среда. В академичната мултикултурна среда студентите развиват умения да общуват със собствените си културни различия – да ги приемат и интегрират; да ги комбинират помежду си. Статията представя и емпирично изследване, насочено към изучаване на нагласите и педагогическото поведение на студентите, поставени в контролирана симулирана среда.  |
| Г\_7\_6 Neminska, R. (2020) Development of multicultural competencies in students' academic education, European Journal of Education Studies, Vol.7 № 5, p.152-161 | **АНОТАЦИЯ**В статията се апробира дидактичен модел за обучение в мултикултурна среда. Тази обучителна среда е релевантна на училищната среда. По този начин студентите педагози развиват умения и нагласи за управление на учебния процес в мултикултурна среда. Дидактичната технология за развитие на мултикултурни педагогически умения е изградена от разнообразни симулационни модели.  |
| Г\_7\_7 Неминска, Р. (2018) Мястото на ученика в иновативното българско училище, Юбилеен сборник „Детето и педагогиката“, изд. СУ „Кл. Охридски“, стр. 351-358. | **АНОТАЦИЯ**В статията се разглежда позицията на ученика в българското училище, регламентирано чрез новите нормативни документи. Разглеждат се нагласите на ученика да поема отговорности и свободи, очертани от различните иновативни дейности. И как тези отговорности са свързани със семейството, общуването и развитието на ученическата личност в новата среда на свобода и разнообразни активности. |
| Г\_7\_8 Неминска, Р. (2020) The language of tolerance: social and pedagogical dimensions in the modern Bulgarian school, Proceedings of the first virtual scientific conference of the English Language Department in the College of Basic Education - Al-Mustansiriyah University in cooperation with the University alturath College, the Lebanese University and the Turkish University, Suleiman Admiral, р. 811-818, ISSN 1994-697X | **АНОТАЦИЯ**Статията представя идеята за „развиване на толерантност“ в училищна среда в три аспекта: общество, образование, училище. Обоснована е социалната основа на толерантността. Представен е таксономичен модел на образование за толерантност. Предлага се методология, разработена за "познаване на религията" като културен факт от учениците от начален етап. Представно е проучване, проведено с ученици от начален етап по авторска програма „Образование за междурелигиозна толерантност“.  |
| **Е\_20 ПУБЛИКУВАН УНИВЕРСИТЕТСКИ УЧЕБНИК** |
| E\_20 Неминска, Р. (2021) Основи на началната училищна педагогика (теория, иновации, практика, изследователски рефлексии), изд. Кота, ТрУ, ISBN: 978-954-305-573-9, стр. 312 | **АНОТАЦИЯ**Учебникът „Основи на началната училищна педагогика“ е предназаначен за обучение на студенти от специалностите „Предучилищна и начална училищна педагогика“, „Начална училищна педагогика с чужд език“ в Педагогически факултет на Тракийски Университет. Структуриран е в три глави. В първа глава се представят теоретични основи и *теоретични знания* за началната училищна педагогика. Втора глава разглежда нормативно регламентирани *иновации*. Трета глава разглежда *прагматичните основи на урока*. В четвърта глава се представят *изследователски рефлексии*, които да рефлексират върху педагогическите нагласи у студентите.  |